CELEX: 62020TN0249
Language: ro
Date: 2020-04-28 00:00:00
Title: Cauza T-249/20: Acțiune introdusă la 28 aprilie 2020 – Sabra/Consiliul

29.6.2020   
            
            
               RO
            
            
               Jurnalul Oficial al Uniunii Europene
            
            
               C 215/55
            
         
      Acțiune introdusă la 28 aprilie 2020 – Sabra/Consiliul
      (Cauza T-249/20)
      (2020/C 215/63)
      Limba de procedură: engleza
      
         Părțile
      
      
         Reclamant: Abdelkader Sabra (Beirut, Liban) (reprezentanți: M. Lester, QC și A. Bradshaw, Solicitor)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea actelor atacate, în măsura în care i se aplică acestuia;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      Reclamantul urmărește anularea Deciziei de punere în aplicare (PESC) 2020/212 a Consiliului din 17 februarie 2020 privind punerea în aplicare a Deciziei 2013/255/PESC privind măsuri restrictive împotriva Siriei (1) și a Regulamentului de punere în aplicare (UE) 2020/211 al Consiliului din 17 februarie 2020 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (2).
      În susținerea acțiunii, reclamantul invocă faptul că includerea sa în actele atacate este rezultatul unor erori vădite de apreciere ale Consiliului. În special, reclamantul susține că
      
                  —
               
               
                  nu este un om de afaceri important care acționează în Siria, în sensul articolului 15 alineatul (1a) din Regulamentul (UE) nr. 36/2012 al Consiliului din 18 ianuarie 2012 (3);
               
            
                  —
               
               
                  nu este asociat cu regimul sirian, nu exercită influență asupra acestuia și nu prezintă un risc de eludare, în sensul articolului 15 alineatul (1b) din Regulamentul nr. 36/2012 al Consiliului și
               
            
                  —
               
               
                  nu acordă sprijin și nici nu beneficiază de sprijin din partea regimului sirian.
               
            
         (1)  JO 2020 L 43I, p. 6.
      
         (2)  JO 2020 L 43I, p. 1.
      
         (3)  Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (JO 2012 L 16, p. 1).